ಕ್ರಿಸ್ಮಸ್ ಸಂದರ್ಭದಲ್ಲಿ ಬೆಥ್ ಲೆಹೆಮ್ ನಲ್ಲಿ ಗ್ರಾಹಕರ ಭರಾಟೆ ಜಾಸ್ತಿ,ಇದೊಂದು ಪ್ರಮುಖ ವ್ಯಾಪಾರಿ ತಾಣವಾಗಿದೆ. ನಗರದ ಪ್ರಮುಖ ಬೀದಿಗಳು ಮತ್ತು ಹಳೆ ಮಾರುಕಟ್ಟೆಗಳು ಕರಕುಶಲ ವಸ್ತುಗಳ ಮಾರಾಟ ನಡೆಯುತ್ತದೆ.ಮಧ್ಯಪೂರ್ವ ಮಣ್ಣಿನ ಪಾತ್ರೆಗಳು,ಮಸಾಲೆಗಳು ಹಾಗು ರತ್ನಾಭರಣಗಳ ಮಾರಾಟವು ಸಾಮಾನ್ಯವಾಗಿದೆ.ಬಕ್ಲವಾದಂತಹ ಸಿಹಿ ತಿಂಡಿಗಳು ಅಲ್ಲಿನ ಗ್ರಾಹಕರ ಆಕರ್ಷಣೆಗಳಾಗಿವೆ. 

ಕರಕುಶಲ ವಸ್ತುಗಳ ತಯಾರಿಕೆಯ ಸಂಪ್ರದಾಯವು ನಗರದ ಸ್ಥಾಪನೆಯ ಕಾಲದಿಂದಲೂ ಅವ್ಯಾಹತವಾಗಿದೆ. ಬೆಥ್ ಲೆಹೆಮ್ ನಲ್ಲಿರುವ ಅಸಂಖ್ಯಾತ ಅಂಗಡಿಗಳು ಅಲ್ಲಿನ ಪ್ರಮುಖ ಮರಮುಟ್ಟು ಆಲಿವ್ ನ ಹಲವಾರು ಕಟ್ಟಿಗೆ ಕೆತ್ತನೆ ಕರಕುಶಲ ವಸ್ತುಗಳಿಗೆ ಅವುಗಳ ಕಲಾಪ್ರಕಾರಗಳಿಗೆ ಪ್ರಸಿದ್ದಿ ಪಡೆದಿದೆ. ಬೆಥ್ ಲೆಹೆಮ್ ಗೆ ಭೇಟಿ ನೀಡುವ ಪ್ರವಾಸಿಗರು ಮೊದಲು ಈ ಕಟ್ಟಿಗೆಯ ಕೆತ್ತನೆ ಕರಕುಶಲ ವಸ್ತುಗಳನ್ನು ಖರೀದಿಸುತ್ತಾರೆ. ಧಾರ್ಮಿಕ ಕರಕುಶಲ ವಸ್ತುಗಳ ತಯಾರಿಕೆಯು ಬೆಥ್ ಲೆಹೆಮ್ ನ ಪ್ರಮುಖ ಉದ್ದಿಮೆಯಾಗಿದೆ,ಕೆಲವು ಕೈಯಿಂದ ತಯಾರಿಸಿದ ಮದರ್ ಆಫ್ ಪರ್ಲ್ (ಅತ್ಯಂತ ಸುಂದರ ವರ್ಣರಂಜಿತ ಮುತ್ತಿನ ಕೋಶಗಳು) ಇತ್ಯಾದಿಗಳಿಂದ ಆಭರಣ ತಯಾರಿಕೆ,ಆಲಿವ್ ಮರದ ಮೂರ್ತಿಗಳು,ಪೆಟ್ಟಿಗೆಗಳು ಮತ್ತು ಏಸುವಿನ ಶಿಲುಬೆ (ಕ್ರಾಸಿಸ್ )ಗಳ ನಿರ್ಮಾಣ ಇಲ್ಲಿನ ಪ್ರಮುಖ ಆಕರ್ಷಣೆಗಳಾಗಿವೆ. ಮದರ್ - ಆಫ್ -ಪರ್ಲ್ ಕರಕುಶಲ ಆಭರಣ ತಯಾರಿಕೆಯು ಬೆಥ್ ಲೆಹೆಮ್ ನಲ್ಲಿ 14 ನೆಯ ಶತಮಾನದಲ್ಲಿ ಡಾಮಸ್ಕಸ್ ನಿಂದ ಫ್ರಾನ್ಸಿಕೊನ್ ಫ್ರಿಯರ್ ಗಳ ಮೂಲಕ ಪರಿಚಯಗೊಂಡಿತು. ಕಲ್ಲು ಮತ್ತು ಮಾರ್ಬಲ್ -ಕತ್ತರಿಸುವುದು,ಜವಳಿಗಳು,ಪೀಠೋಪಕರಣ ಮತ್ತು ಗೃಹೋಪಯೋಗಿ ಉಪಕರಣಗಳು ಇನ್ನಿತರ ಪ್ರಸ್ತುತ ಉದ್ಯಮಗಳು ಇಲ್ಲಿ ಪ್ರಸಿದ್ದವಾಗಿದೆ. ಬೆಥ್ ಲೆಹೆಮ್ ನಲ್ಲಿ ವರ್ಣಚಿತ್ರಗಳನ್ನು ಸಹ ನಿರ್ಮಿಸಲಾಗುತ್ತದೆ,ಪ್ಲ್ಯಾಸ್ಟಿಕ್ ಗಳು,ಸಿಂಥೆಟಿಕ್ ರಬ್ಬರ್ ,ಔಷಧಿಗಳು,ನಿರ್ಮಾಣ ಸಾಮಗ್ರಿಗಳು ಮತ್ತು ಆಹಾರ ಉತ್ಪನ್ನಗಳು ಪ್ರಮುಖವಾಗಿ ಪಾಸ್ತಾ ಮತ್ತು ಮಿಠಾಯಿಗಳು ಅಲ್ಲಿನ ವಿಶೇಷಗಳಾಗಿವೆ.

ಬೆಥ್ ಲೆಹೆಮ್ ನಲ್ಲಿ ವೈನ್ ಉತ್ಪಾದನಾ ಉದ್ಯಮವೂ ಇದೆ.ಕ್ರೆಮಿಸನ್ ವೈನ್ ಕಂಪನಿ ಪ್ರಸಿದ್ದವಾದದ್ದು. ಅದನ್ನು 1885 ರಲ್ಲಿ ಸ್ಥಾಪಿಸಲಾಗಿದ್ದು ಅದು ಈಗ ಹಲವಾರು ದೇಶಗಳಿಗೆ ವೈನ್ ನನ್ನು ರಫ್ತು ಮಾಡುತ್ತದೆ. ಈ ವೈನ್ ಅಥವಾ ಮದ್ಯಸಾರವು ಅಲ್ಲಿನ ಕ್ರೈಸ್ತ ಸನ್ಯಾಸಿಗಳ ಕ್ರೆಮಿಸನ್ ಮಠದಲ್ಲಿ ಭಿಕ್ಷುಗಳು ಅಥವಾ ಸಂತರಿಂದ ಉತ್ಪಾದಿಸಲ್ಪಡುತ್ತದೆ.ಇದಕ್ಕೆ ಬೇಕಾಗುವ ಪ್ರಮುಖ ದ್ರಾಕ್ಷಿಯು ಅಲ್ -ಖದರ್ ಪ್ರದೇಶದಿಂದ ಪಡೆಯಲಾಗುತ್ತದೆ. ಈ ಕ್ರೈಸ್ತ ಸನ್ಯಾಸಿಗಳ ಧಾಮದಿಂದ ಪ್ರ್ಫತಿವರ್ಷ ತಯಾರಾಗುವ ವೈನ್ ಸುಮಾರು 700,000 ಲೀಟರಗಳಷ್ಟಾಗಿದೆ.

ಸೇವಾವಿಭಾಗಗಳು
ಗ್ರಾಹಕರ ಖರೀದಿ ಮತ್ತು ಉದ್ಯಮ
ಮದರ್ -ಆಫ್ -ಪರ್ಲ್ (ಮುತ್ತಿನ ಸುತ್ತಿನ ಆಭರಣ)ಕೆತ್ತನೆ
ಸಾರಿಗೆ ನಿರ್ಬಂಧಗಳು